Laura Kalauz & Martin Schick (ARG / SUI) “CMMN SNS PRJCT”
Laupäev, 7. juuli / 16:00-17:20 / spordikirik / osta pilet
Kõik need vaikivad kokkulepped, mille pinnal me üksteisega suhestume. Kõik need kriteeriumid, mille järgi me tegutseme ja mõtleme ja millele vastavalt teeme oma otsuseid. Kõik need tavad ja konventsioonid, mis mõjutavad meie käitumist. Kõik need asjad, mida me võtame kui „normaalseid“ ja mille kohta me ütleme „loomulikult“ ja ei esita küsimusi. Tere tulemast „terve mõistuse“ maailma!
CMMN SNS PRJCT on lavastus, milles teatrist saab vabakaubanduse ja seikluste areen. See on pind piilumise ja osavõtu vahel, see on ood ebatäiuslikkusele.